alibayram/wikipedia-40-langs huggingface dataset:
Waterloo

Waterloo () () este o comună francofonă din regiunea Valonia din Belgia. Suprafața totală a comunei este de 21,03 km². La 1 ianuarie 2008 comuna avea o populație totală de 29.448 locuitori. 

Localitatea este celebră datorită Bătăliei de la Waterloo ce a avut loc aici la 18 iunie 1815 și a opus armatelor lui Napoleon Bonaparte o coaliție anglo-prusacă, bătălie soldată cu înfrângerea definitivă a lui Napoleon.

Etimologia numelui este legată de termenele germanice referitoare la pantă (din neerlandezul lots sau los) și apă (watar). 

Datorită coloniștilor belgieni din SUA, mai există două localități cu numele Waterloo: una în Wisconsin, alta în Michigan.

Satul Waterloo s-a separat de Braine-l'Alleud la 18 decembrie 1795, devenind comună separată. La 1 ianuarie 1977 s-a făcut o reîmpărțire teritorială între cele două comune. Din punct de vedere cultural-lingvistic, Braine-l'Alleud a fost întotdeauna de cultură romană, pe când Waterloo de cultură germanică. Din cauza faptului că o vreme îndelungată Waterloo a fost lipit de Braine-l'Alleud, prima s-a francizat. De aceea în ziua de astăzi face parte din Valonia, chiar dacă se află exact la hotarul cu Flandra.

În secolul al XII-lea, schitul de la Forest deținea moșii la Waterloo, lucru confirmat în 1245 de către papa Inocențiu al IV-lea. În 1410, ducele Brabantului Antoniu de Burgundia dădea voie ca pe pășunea satului să pască animalele lui: 30 de vaci, 12 cai, 2 iepe și 25 de porci. Apoi pășunea a fost vândută cu bani grei. Ferma a fost lovită în parte în timpul bătăliei de la 18 iunie 1815, apoi nimicită în 1818.

Călugării ospitalieri au avut și ei moșii la Waterloo pe Muntele Saint-Jean. Aceștia au zidit clădiri importante, care au servit la îngrijirea răniților din timpul bătăliei. Ducele de Wellington și-a stabilit cartierul general în mijlocul satului, dar bătălia s-a dat pe Muntele Saint-Jean.

Satul a fost agricol. După niște date din 1819 se pare că pământurile cunoșteau cultura alternativă repartizată pe patru ani. În aceeași vreme existau la Waterloo o moară de vânt, două berării și o distilerie. În 1838 s-a pus pe picioare fabrica de zahăr și una de produse chimice. În 1896 se aflau încă cinci săpunării, o țesătorie, trei ateliere de căciulărie, un atelier de tipărire pe pânză, cinci întreprinderi de zidărie.

În 1970, din 17.764 de locuitori ai comunei, 4.217 erau muncitori în industrie.

La Waterloo se află Butte du Lion, cu un monument în vârf, ridicat în cinstea bătăliei din 1815.

Localități înfrățite 
 : Rambouillet;
 : Differdange;
 : Nagakute;
 : Waterloo, Québec.
Braine-l'Alleud

Braine-l'Alleud (, ) este o comună francofonă din regiunea Valonia din Belgia în apropiere de Waterloo. Comuna este formată din localitățile Braine-l'Alleud, Ophain-Bois-Seigneur-Isaac și Lillois-Witterzée. Suprafața totală este de 21,57 km². La 1 ianuarie 2008 comuna avea o populație totală de 37.728 locuitori. Aici s-a născut în 1851 cardinalul Mercier.

Localități înfrățite 
 : Ouisterham;
 : Drummondville, Québec;
 : Menden;
 : Basingstoke and Deane;
 : Slapanice;

Localități din Brabantul Valon
Comune din Brabantul Valon
Braine-le-Château

Braine-le-Château (, ) este o comună francofonă din regiunea Valonia din Belgia. Comuna este formată din localitățile Braine-le-Château și Wauthier-Braine. Suprafața totală este de 22,70 km². La 1 ianuarie 2008 comuna avea o populație totală de 9.580 locuitori. 

Localități din Brabantul Valon
Comune din Brabantul Valon
Watermael-Boitsfort

Watermael-Boitsfort în franceză sau Watermaal-Boosvoorde în neerlandeză (ambele sunt denumiri oficiale) este una din cele 19 comune din Regiunea Capitalei Bruxelles, Belgia. Este situată în partea de sud-est a aglomerației Bruxelles, și se învecinează cu comunele Bruxelles, Uccle și Auderghem, din Regiunea Capitalei și cu comunele Hoeilaart, Overijse și Sint-Genesius-Rode situate în Regiunea Flandra.

Pădurea Soignes (, ) ocupă peste 60% din teritoriul comunie ceea ce face ca aceasta să fie comuna cu cea mai mică densitate din regiunea capitalei. 

Comuna a fost formată în 1811 prin unirea a trei comune (Watermael, Boitsfort și Auderghem) înființate în 1794 în timpul Revoluției Franceze, dar în 1863 comuna Auderghem devine comună separată.

Orașe înfrățite
  Chantilly, Franța;
  Annan, Scoția, Regatul Unit;

Comune din Regiunea Bruxelles
Jodoigne

Jodoigne (, ) este un oraș francofon din regiunea Valonia din Belgia. 

Orașe din Belgia
Localități din Brabantul Valon
Comune din Brabantul Valon
Eponime ale asteroizilor
Războiul vacii

Războiul vacii a fost un conflict desfășurat în Condroz între anii 1275 și 1278. Cetățenii din Liège, Namur, Brabant și Luxemburg au fost implicați în acest război, luptând de partea contelui de Namur sau pentru prințul-episcop din Liège. Pretextul era o vacă dispărută din orașul Ciney (Principatul Liège) și găsită în Comitatul Namur, în localitatea Andenne.

Pretextul 
Cearta a fost provocată cu ocazia turnirelor organizate în Andenne. Un anume Engoran, țăran din satul Jallez (Gosnes, Condroz), a adus la târg o vacă furată de la Rigaud de Ciney. Acesta, recunoscându-și vita, s-a plâns celui care îndeplinea funcția de bailli (vornic) în Condroz, Jean de Halloy. Cum Andanne era în afara jurisdicției condruzene, țăranului hoț i s-a propus să ducă vaca înapoi pentru a evita nașterea unui conflict; în caz contrar urma să fie arestat în momentul în care depășea granița către Condroz, pe drumul spre casă.

Engoran a făcut așa cum a fost sfătuit, însă la intrarea în Condroz a fost prins pe câmp de oamenii vornicului și spânzurat într-un pom.

Războiul 
Jean de Gosnes, senior de care aparținea Engoran, l-a atacat pe de Halloy pentru a răzbuna moartea țăranului, dar și pentru că dorea să acapareze funcția de vornic peste Condroz. Prin urmare, a devastat câteva sate din Ciney. De Halloy a ripostat prompt, incendiind satul Jallez. De Gosnes i-a adus de partea sa pe seniorii din Beaufort și din Fallais, ambii frați ai săi; în schimb, de Halloy a obținut sprijin de la Huy și i-a atacat pe toți cei trei aliați, castelul lui de Gosnes și Fallaisul fiind distrus. Seniorul din Fallais a fost omorât de cei din Huy, timpul neîngăduindu-i să ceară ajutor fraților săi. Fiul seniorului ucis a obținut protecția ducelui de Brabant, cu condiția acceptării suzeranității contelui Guy de Namur peste Gosnes și Beaufort. Alianța cuprindea și Luxemburgul, căci soția lui de Dampierre era Isabela de Luxemburg.

Ducele de Brabant a imputat ridicarea asediului în Fallais, iar ca răspuns Liège a atacat nu numai Namur și Luxemburgul, dar și Brabantul. Războiul a continuat cu pierderi foarte mari; după trei ani s-a cerut arbitrajul regelui Franței, Filip al III-lea, care tocmai o luase de soție pe Maria, sora ducelui de Brabant. Regele a cerut ca situația să revină la stadiul dinaintea războiului; astfel, au fost retrase și omagiile seniorilor de Fallais, Beaufort și Gosnes către ducele de Brabant.

Referințe 
  Hasselt, André Henri Constant van (1844). Belgique et Hollande, Firmin Didot, Paris

Legături externe 
  Războiul vacii, articol publicat pe site-ul speedylook.com
  Un alt război provocat de o vacă  (S.U.A., sec. XIX), articol publicat pe site-ul The Oregon Trail 

Istoria Belgiei
Vaci
Spontin

Spontin este o localitate din comuna Yvoir, în Valonia, Belgia. Până în 1977, Spontin era o comună separată, după această dată fiind înglobată în comuna Yvoir, teritoriul fiind organizat ca o secțiune a noii comune. De aceasta mai depind și localitățile Lonyebe și Sarazinne..

Istorie 
Localitatea a avut tangențe cu Războiul vacii.

Cultură 
În 1974, la Spontin a fost editată o lucrare științifică despre limba valonă, scrisă de Jean Germain.

Industrie 
În zonă există mai multe cariere de piatră:
 Li Grande Cårire (Cariera Mare)
 Cårire des Nûtons (Cariera Piticilor)
 Cårire do Bok (Cariera Țapului)
 Trô des Tchets (Gaura Pisicilor)
 Cariera Edouard Béchet (valonă Cårire di Ptit Garni, franceză Carrière Edouard Béchet)
 La Rochette /Li Rotchete
 Cårire des Mårteas (Cariera Ciocanelor)

Localități din provincia Namur
Î.Hr.

î.Hr. (sau ÎdC sau Î.d.Hr.) este un acronim desemnând perioada de timp de dinainte de anul de naștere (anul 1) a lui Christos (Cristos sau Hristos). Acronimul provine de la expresia „înainte de Hristos”.  Anul nașterii „Mântuitorului” este considerat de către lumea creștină atât anul întâi al erei actuale, cât și al actualei măsurători a timpului, care a ajuns azi la anul .

Această abreviere, utilizată în România înainte de 23 august 1944, a fost relativ rapid înlocuită după aservirea României puterii sovietice cu acronimul î.e.n. (sau „îen”, înaintea erei noastre). 

Între anii 1945 și 1989 abrevierile „î.e.n.” și „e.n.” (era noastră) au fost masiv folosite pentru a încerca să se înlocuiască „învechitele” (conform afirmațiilor din epocă) prescurtări „îdC” și „dC” (după Christos), după care și î. e. n. înseamnă înaintea erei noastre, drept urmare o abreviere.

Vezi și
Î.e.n.
„E.n.” sau „en” (a nu se confunda cu abrevierea „en”, o variantă adoptată din alte limbi a prescurtării „engl.” pentru limba engleză).

Abrevieri
Î.e.n.

Î.﻿e.﻿n., î.e.c. sau a.﻿e.﻿n. sunt abrevieri și acronime pentru "înaintea erei noastre", "înaintea erei creștine, sau în .

Î.e.n. și î.e.c. desemnează orice eveniment petrecut înainte de începerea numărării anilor în actualul calendar (gregorian, precedat de cel iulian), numărătoarea începând, conform tradiției, odată cu nașterea lui Iisus Hristos și care a ajuns actualmente la anul .

ÎdC sau î.Hr. sunt abrevieri ale expresiilor „înainte de Cristos” sau înainte de Hristos, acronime cu utilizare răspândită în lumea creștină, desemnând date care au precedat prezumatul an de naștere al lui Isus Hristos. Această abreviere, extrem de utilizată în România creștină înainte de 23 august 1944, a fost relativ rapid înlocuită după al Doilea Război Mondial, când România a intrat în sfera de influență a puterii sovietice, cu mult mai neutra abreviere î.e.n., care nu deranja ateismul promovat de regimul comunist în perioada 1945–1989. Pentru a nu face vreo referință la biblie, în acei ani se definea Era Noastră (e.n.) ca începând în al 31-lea an al domniei lui Octavianus Augustus, fără a se da o explicație a motivului alegerii acestui moment pentru punctul zero al numărării anilor. 

Desigur, în esență, atât î.e.n. cât și î.e.c., îdC sau î.Hr. sunt sinonime, având exact aceeași semnificație.

Vezi și 
 e.n. — era noastră

Abrevieri
Cronologie
Ciney

Ciney () este un oraș francofon din regiunea Valonia din Belgia. Orașul se situează la distanță egală între Bruxelles și Orașul Luxemburg, fiind cea mai importantă localitate din regiunea naturală Condroz.

Comuna Ciney este formată din localitățile Ciney, Achêne, Braibant, Chevetogne, Conneux, Leignon, Pessoux, Serinchamps și Sovet. Suprafața sa totală este de 174,56 km². La 1 ianuarie 2008 comuna avea o populație totală de 15.317 locuitori. 

Comuna Ciney se învecinează cu comunele Assesse, Yvoir, Hamois, Dinant, Somme-Leuze, Houyet, Rochefort și Marche-en-Famenne.

Istorie 
În Evul Mediu, Ciney era unul dintre cele 23 de orașe () ale Principatului Liège. Localitatea a fost implicată în Războiul vacii.

Economie 
Ciney e renumit pentru berea cu același nume, bere blondă, brună (creată în 1978) și specială (creată în 1986). Aceste beri erau făcute la început de către braseria Demarche. Marca de bere aparține actualmente concernului Alken-Maes, care a delocalizat producția berii Ciney la berăria sa din Anvers.

Ciney are și un centru zootehnic, renumit pentru crearea rasei taurine Alba-Albastra Belgiană.

Cultură 
În Ciney se găsește o importantă catedrală colegială (catedrală protopopială), simbol al orașului și logo al berii locale. Are de asemenea o frumoasă biserică în stil gotic, ce aparținea mănăstirii capucine (închisă în anii 1970), și care astăzi deservește parohia.

Localități înfrățite
 : Semur-en-Auxois.

 
Localități din provincia Namur
Comune din provincia Namur
Eponime ale asteroizilor
Achêne

Achêne () este o localitate din comuna Ciney, în Valonia, Belgia. Până în 1977 Achêne era o comună separată, după această dată fiind înglobată in comuna Chiney teritoriul fiind organizat ca o secțiune a comunei Ciney. De aceasta mai depind și localitățile Fays și Onthaine.

Ciney
Localități din provincia Namur
Braibant

Braibant () este o localitate din comuna Ciney, în Valonia, Belgia. Până în 1977, Braibant era o comună separată, după această dată fiind înglobată în comuna Chiney, teritoriul fiind organizat ca o secțiune a acestei comune. De aceasta mai depind și localitățile Haloe, Mons și Steye.

Cultură 

Ciney
Localități din provincia Namur
Chevetogne

Chevetogne () este o localitate din comuna Ciney, în Valonia, Belgia. Până în 1977 Chevetogne era o comună separată, după această dată fiind înglobată in comuna Ciney teritoriul fiind organizat ca o secțiune a noii comune. De aceasta mai depind și localitățile Enhet și Ronvaux.

Istorie 
Până în 1830, Chevetogne era o enclavă a Ducatului Luxemburg.

Cultură 
Chevetogne e  renumită în Belgia, datorită celor două obiective: domeniul și mănăstirea.

Domeniul este un parc botanic întins, în care se află și piscine pentru înotat, un castel ce servește drept hotel pentru turiști, locuri pentru făcut frigare, terenuri de sport, locuri pentru pescuit, cărări de plimbări în pădure.
Mănăstirea benedictină cu hramul Sfintei Cruci e centrul ecumenic european prin excelență. Mănăstirea e catolică, dar cu două rituri: bizantin și latin. Cât privește ritul bizantin, se urmează tipicul rusesc, și de aceea mănăstirea are o biserică în stil Novogorod, care e cea mai renumită biserică bizantină din Europa de Vest. Cât privește ritul latin, mănăstirea are o a doua biserică, de fapt o basilică în stil roman.

Legături externe 

 Situl oficial al mănăstirii
 Domeniul

Ciney
Localități din provincia Namur
Conneux

Conneux () este o localitate din comuna Ciney, în Valonia, Belgia. Până în 1977 Conneux era o comună separată, după această dată fiind înglobată in comuna Chiney teritoriul fiind organizat ca o secțiune a noii comune. De aceasta mai depind și localitățile Conjoux și Reux.

Ciney
Localități din provincia Namur
Leignon

Leignon () este o localitate din comuna Ciney, în Valonia, Belgia. Până în 1977 Leignon era o comună separată, după această dată fiind înglobată in comuna Chiney teritoriul fiind organizat ca o secțiune a noii comune. De aceasta mai depind și localitățile Corbion, Ychippe, Chapois, Barcenal și Bragard.

Localitatățile Leignon și Chapois sunt deservite de câte o gară SNCB, situate pe linia Dinant - Ciney.

Istoric
Localitatea Legnon s-a format în jurul castelului, ce rămâne până în ziua de astăzi proprietatea și locuința familiei care l-a construit în Evul Mediu. Pe vremuri, la Legnon exista și o mănăstire trapistă. În urma desființării acesteia biserică a devenit biserică parohială iar restul activelor, dintre care brânzăria monahală, a intrat în proprietatea diferitelor persoane fizice.

Localități înfrățite
Localitatea Leignon este înfrățită cu comuna franceză Meursault.
Localitatea Chapois este înfrățită cu comuna franceză Chapois.

Ciney
Localități din provincia Namur
Pessoux

Pessoux () este o localitate din comuna Ciney, în Valonia, Belgia. Până în 1977 Pessoux era o comună separată, după această dată fiind înglobată in comuna Chiney teritoriul fiind organizat ca o secțiune a noii comune. De aceasta mai depind și localitățile Janné și Trisogne.

Ciney
Localități din provincia Namur
Serinchamps

Serinchamps () este o localitate din comuna Ciney, în Valonia, Belgia. Până în 1977 Serinchamps era o comună separată, după această dată fiind înglobată in comuna Chiney teritoriul fiind organizat ca o secțiune a noii comune. De aceasta mai depind și localitățile Haversin, Haid și Les Basses.

Localități înfrățite
Localitatea Haversin este înfrățită cu localitatea Sibret din comuna Vaux-sur-Sûre, Provincia belgiană Luxemburg.

Ciney
Localități din provincia Namur
Sovet

Sovet este o localitate din comuna Ciney, în Valonia, Belgia. Până în 1977 Sovet era o comună separată, după această dată fiind înglobată in comuna Chiney teritoriul fiind organizat ca o secțiune a noii comune. De aceasta mai depind și localitățile Jet, Croix, Senenne, Reuleau și Vincon.

Ciney
Localități din provincia Namur
Război

Războiul este un conflict militar sau nu, scurt sau de durată, între două sau mai multe grupuri, categorii sociale sau state, pentru realizarea unor interese financiare, etnice, teritoriale, economice și politice.

Jumătate din cei înhumați într-o necropolă din Nubia, veche de peste 12.000 de ani prezintă semne ale unei morți violente.

Numai în Europa vestică, în perioada scursă de la sfârșitul secolului al XVIII-lea, au avut loc cel puțin 150 de conflicte militare și  600 de bătălii aferente acestora.

 Război civil = luptă armată între două sau mai multe grupări politice de orientări diferite din interiorul unui stat în vederea schimbării ordinii politice și de stat sau pentru menținerea celei existente.

 Război de independență''' = este un conflict militar de creare a unui stat suveran

 Război rece = stare de încordare, de tensiune în relațiile internaționale, provocată de politica de ostilitate a unor state față de altele, care nu ia totuși forma unui conflict armat.

 Război psihologic = stare de tensiune, de hărțuială nervoasă, psihică, inițiată și întreținută cu scopul de a zdruncina moralul forțelor adverse și de a demoraliza populația.

 Stare de război = beligeranță.
Legea marțială = legea războiului

 Vezi și 
Primul Război Mondial
Al Doilea Război Mondial
Al Treilea Război Mondial
 Război meteorologic
 Război economic
 Copiii războiului

 Note 

 Legături externe 

 Războinicii preistoriei, 31 mai 2008, Vasile Surcel, Jurnalul Național Cele mai ciudate războaie din istorie , 21 decembrie 2011, Irina-Maria Manea, Historia Cele mai neobișnuite 5 războaie din istorie, 3 aprilie 2009, Adrian Nicolae, Descoperă Cele mai stranii războaie , 22 aprilie 2009, Revista Magazin Trăim în epoca ciber-războaielor, 21 iunie 2011, Marius Comper, Descoperă Garda moare, dar nu se predă! , 14 iulie 2010, Revista Magazin Războaie în familie , 17 octombrie 2007, Gabriel Tudor, Revista Magazin Războiul sfânt din perspectiva Vechiului Testament, 3 octombrie 2013, CrestinOrtodox.ro Muzica războaielor , 21 februarie 2006, Gabriel Tudor, Revista Magazin Ce boli contagioase au influențat conflictele armate din istorie și care sunt amenințările din prezent, 8 decembrie 2013, Radu Eremia, Adevărul''

 
Împrumuturi lingvistice din limbile slave
Winston-Salem, Carolina de Nord

Winston-Salem este un oraș cu o populație de 185.776 de locuitori, localizat în comitatul Forsyth, statul Carolina de Nord, Statele Unite ale Americii. 

În această localitate și-a început activitatea cu tutun omul de afaceri R.J. Reynolds, primele lui țigări primind denumirea orașului, Winston și Salem. 

Orașul mai este cunoscut și pentru gogoșile Krispy Kreme, dar și pentru că primul sediu al băncii Wachovia a fost localizat aici. În Winston-Salem se află și una dintre cele mai prestigioase universități din Statele Unite, Universitatea Wake Forest.

Istoric

Geografie

Demografie

Localități adiacente

Note

Note

Legături externe 

Fondări în 1766
 
! 
 
Orașe din Carolina de Nord
Piedmont Triad
Sedii de comitate din Carolina de Nord
Sediile comitatelor din Statele Unite ale Americii
Curbă

În matematică, noțiunea de curbă se referă la o categorie largă de obiecte unidimensionale continue. Prin definiție, se numește curbă funcția prin care un interval de numere reale (un subinterval nevid și conex al mulțimii numerelor reale ) este transformat într-o mulțime de puncte dintr-un spațiu topologic.

Dacă spațiul topologic respectiv este planul geometric (bidimensional) curba se numește "plană"; primele curbe studiate au fost din această clasă, ca de exemplu dreapta și cercul.

Deși ideea de curbă corespunde unui obiect conex și unidimensional, există în matematică numeroase exemple de curbe "stranii" a căror dimensiune este mai mare decît 1 (cum este cazul curbei lui Peano care poate acoperi planul), incluzîndu-le pe cele cu dimensiune fracționară care sînt studiate ca obiecte fractale, precum fulgul lui Koch.

Un interval (porțiune) al unei curbe constituie un arc al curbei, exemplul cel mai simplu este cel al arcului de cerc cu un unghi la centru oarecare. Lungimea arcului de cerc este produsul razei cu unghiul la centru.

Exemple
Conceptul matematic de curbă a găsit numeroase aplicații într-o multitudine de domenii. Iată numai cîteva exemple:

 în geografie, geodezie, cartografie: curbe de nivel;
 în analiza matematică: grafice de funcții;
 în geometria tridimensională: secțiuni între suprafețe;
 în fizică: traiectorii;
 în grafică digitală: curbe Bézier, curbe spline;
 în economie: curba cererii, curba costului;
 în psihologie: curba învățării, curba uitării;

Vezi și
 Geometria diferențială a curbelor
 Dreaptă
 Curbură

Bibliografie
 Iacob, Caius: Mecanică teoretică, Editura didactică și pedagogică, București, 1980.
 Mercheș, Ioan și Burlacu, Lucian: Mecanică analitică și a mediilor deformabile, cap.3, paragraful 3.1. (pag.15-16), Editura didactică și pedagogică, București, 1983.
Plan (dezambiguizare)

Prin cuvântul plan se pot înțelege mai multe noțiuni care se referă la domenii foarte diferite ale cunoașterii umane.

   plan, substantiv comun neutru (un plan, două planuri), desemnând:
  schița mentală și/sau concretizată în scris a unei acțiuni ce urmează a fi întreprinsă (plan de acțiune)
  Plan, concept abstract din matematică (prezent în geometrie, analiză matematică, etc.) ce se referă la orice corp ce are două dimensiuni, de obicei denumite lungime și lățime, și care - în fizică - sunt de fapt doar lungimi 
 Plan asimptot
 Plan bisector
 Plan de proiecție
 Plan diametral
 Plan euclidian
 Plan geometric
 Plan înclinat
 Plan mediator
 Plan meridian
 Plan normal
 Plan osculator
 Plan polar
 Plan radical
 Plan tangent

   plan, adjectiv (plan, plană, plani, plane), desemnând calitatea, însușirea unui obiect, corp, figură geometrică, formă de relief, ș.a.m.d., de a a avea întindere bidimensională și netezime asemănătoare unui plan geometric

Vezi și 
 Geometrie plană
 Plan (cinematografie)
 Plan cincinal 
 Plan de conturi 
 Plan de numerotare 
 Plan factorial experimental 
 Planimetrie
 Planificare
 Planul Marshall
 Planul Morgenthau
 Planul evadării (Prison Break)
 Planuri de amenajare a apelor din România
 Planul de amenajare al bazinului lacului Ciad

Legături externe 
 Plan (DEX)
IDA Ireland

IDA Ireland este agenția guvernamentală responsabilă pentru dezvoltarea industrială în Republica Irlanda. Agenția a fost fundată în 1949 sub numele Autoritatea de Dezvoltare Industrială (Industrial Development Authority sau IDA). În 1994, când a început era Tigrului Celtic, agenția a fost renumită IDA Ireland și a fost reformată semnificativ. Influența sa a fost limitată la facilitarea investiției străine - promovarea companiilor irlandeze a fost transferată la agenția Enterprise Ireland.

Agentia este responsabilă pentru promovarea și dezvoltărea industriei străine în Irlanda. Acest țel este realizat prin reduceri în taxe pentru aceste companii, granturi și infrastructură pentru companii străine. În ultimii ani a Tigrului Celtic, mulți au spus că IDA Ireland nu face destul ca să introducă companii de cercetare în Irlanda, mai ales considerând că aceste industrii sunt necesare pentru dezvoltarea susținută a Irlandei în viitor.

Vezi și

Tigrul Celtic
Enterprise Ireland
Economia Irlandei

Legături externe

IDA Ireland (sit oficial)
Irlanda
Republica Irlandeză

Republica Irlandeză (,  sau Saorstát Éireann) a fost un stat independent autoproclamat cu ocazia Insurecției de Paște din 1916 și ce a luat ființă în 1919 odată cu înființarea parlamentului Dáil Éireann. Existența statului a coincis cu desfășurarea Războiului Irlandez de Independență dintre Armata Republicană Irlandeză (IRA) și forțele Regatului Unit.

Republica și-a încetat existența odată cu intrarea în vigoare a Tratatului Anglo-Irlandez ce a format Statul liber Irlandez în 1922. O parte din forțele IRA și alte organizații afiliate nu au recunoscut noul stat și au continuat să își auto-atribuie autoritatea Republicii Irlandeze în special în perioada Războiului Civil din 1922-1923.

Istoria Irlandei
Geometrie euclidiană

Geometria euclidiană este cea mai veche formalizare a geometriei, și în același timp cea mai familiară și mai folosită în viața de zi cu zi. Așa după cum indică și adjectivul euclidiană, aceasta a fost enunțată prima dată de către matematicianul Euclid, din Grecia antică, în secolul al IV-lea î.Hr..

Geometria euclidiană este un ansamblu de leme, corolare, teoreme și demonstrații, care folosește doar patru noțiuni fundamentale: punct, dreaptă, plan și spațiu, și care se bazează pe următoarele cinci axiome, enunțate de Euclid în cartea sa Elementele:

 Prin oricare două puncte neconfundate trece o dreaptă și numai una;
 Orice segment de dreaptă poate fi extins la infinit (sub forma unei drepte);
 Dat fiind un segment de dreaptă, se poate construi un cerc cu centrul la unul din capetele segmentului și care are segmentul drept rază;
 Toate unghiurile drepte sunt congruente;
 Printr-un punct exterior unei drepte se poate trasa o singură paralelă la acea dreaptă.

În geometria euclidiană, trei puncte necoliniare determină un plan și numai unul, iar patru puncte necoplanare determină un spațiu.

Începând cu secolul al XVIII-lea s-au dezvoltat alte formalizări ale geometriei (pe scurt numite "geometrii") care nu acceptă una sau mai multe din axiomele lui Euclid. Acestea poartă numele colectiv de geometrii neeuclidiene.
Saint-Servais (Belgia)

Saint-Servais () este o localitate din comuna Namur, în Valonia, Belgia. Până în 1977 Saint-Servais era o comună separată, după această dată fiind înglobată in comuna Namur teritoriul fiind organizat ca o secțiune a acesteia. 

Namur
Localități din provincia Namur
Bărăbanț, Alba

Bărăbanț mai demult Barabanț (în latină Villa Brabanthia, în , în ) este o localitate componentă a municipiului Alba Iulia din județul Alba, Transilvania, România.

Etimologie
Numele vine din limba valonă, de la "braibant" ("pârlog"), cuvânt ce vine din celtică, de la "brago-brondo" ("pământ sterp"), de unde și în germană "Brachbant", iar în olandeză "Brabant". În limba română, cuvântul a ajuns pe filieră flamandă, datorită coloniștilor sași veniți în secolul XII din Brabant (Belgia), care astăzi se împarte în Brabantul Valon și Brabantul Flamand.

Istoric
După invazia mongolă din 1241, comunitatea germană încetează să mai existe. O soartă asemănătoare au avut în împrejurimi satele Ighiu și Cricău.

Pe Harta Iosefină a Transilvaniei din 1769-1773 (Sectio 170) localitatea apare sub numele de "Borband". .

Din anul 2007 Bărăbanțul a devenit cartier, care face parte din orașul Alba Iulia.

Monumente 
 Biserica romano-catolică din Bărăbanț
 Monumentul Eroilor Români din Primul și Al Doilea Război Mondial. Monumentul este amplasat în centrul cartierului Bărăbanț și a fost ridicat în anul 1947, pentru a cinsti memoria eroilor români jertfiți în cele Două Războaie Mondiale. Acesta este de tip obelisc, având o înălțime de 2 m, situat pe un postament înalt de 1 m. Este realizat din gresie și ciment, iar împrejmuirea este asigurată de un gard din fier forjat. Pe frontispiciu se află următoarea inscripție: „În amintirea tuturor eroilor din comuna Bărăbanț”.

Personalități
Francisc Boțan (1880-1942), preot greco-catolic, deputat PNȚ, deputat în Marea Adunare Națională de la Alba Iulia 1918

Vezi și

Lista monumentelor istorice din județul Alba

Legături externe 
Dicționar de localități din Transilvania

Note

Varia
Mai există un sat Braibant în comuna Ciney, precum și o provincie, Brabantul de Nord, în Olanda.

Imagini

Bărăbanț, Alba Iulia
Brabant

Brabant () este un nume ce desemnează:

 Brabant, o regiune și fostă provincie belgiană, înainte de federalizare;
 Brabantul Valon, provincie belgiană din regiunea Valonia;
 Brabantul Flamand, provincie belgiană din regiunea Flandra;
 Brabantul de Nord, provincie în Olanda;
 Ducatul Brabant, o regiune istorică;
 Braibant, sat din comuna Ciney, Valonia, Belgia.
 Denumirea satului Bărăbanț, din județul Alba provine din termenul „Brabant” datorită coloniștilor care au înființat satul în secolul al XIII-lea
 „Brabantul” a dat numele atât unei rase de cai, cât și unui tip de mașină de gătit și unui plug (marcă înregistrată).

Termenul provine din limba valonă, de la braibant, însemnând „pârlog”, cuvânt ce vine din celtică, de la brago-brondo („pământ sterp”), de unde provin termenii din germană Brachbant și din neerlandeză Braakbant.
Brabantul Valon

Brabantul Valon (, , , vl Waelsch-Barabant), provincie valonă din Belgia. Capitala sa este orașul Wavre. A fost formată în 1995 prin separarea vechii provincii Brabant în trei noi entități: Provincia Brabantul Flamand, Provincia Brabantul Valon și Regiunea Capitalei Bruxelles.

Comune 
Brabantul Valon conține 27 de comune din care 5 au titlul de oraș.
Brabantul de Nord

Brabantul de Nord () este o provincie în sudul Țărilor de Jos. Capitala este 's-Hertogenbosch (sau Den Bosch) și alte orașe importante sunt Breda, Eindhoven, Tilburg și Roosendaal.

Comune 
Brabantul de Nord este împărțiț în 64 de comune. Înainte de anii 1990, aproape fiecare oraș a fost o comună separată, dar după reforma administrativă din anii 1990, orașe mai mici au fost incorporate în comune mai mari, reducând numărul de comune în provincie.

Legături externe 
Site-ul oficial

Provinciile Țărilor de Jos
Wavre

Wavre (,  sau Wåve) este un oraș francofon din regiunea Valonia din Belgia. Este capitala provinciei Brabantul Valon. Numele său provine din limba celților de la termenul aba ce însemna apă. 

Orașe din Belgia
Localități din Brabantul Valon
Comune din Brabantul Valon
BASIC

BASIC (acronim al expresiei engleze Beginners All-purpose Symbolic Instruction Code) este un limbaj de programare de nivel înalt a calculatoarelor, foarte asemănătoare cu limba engleză, ceea ce îl face ușor de memorat și ideal pentru începători; astfel, generația de utilizatori predecesoare erei PC-urilor a luat primul contact cu programarea prin intermediul calculatoarelor HC, care aveau la baza acestora o versiune de BASIC. Este un limbaj simplu de învățat, creat în 1964 de către John G. Kemeny și Thomas E. Kurtz la Dartmouth College.

Unul dintre cele mai bune editoare, compilatoare și depanatoare pentru începătorii în acest limbaj este QBASIC (acronim pentru Quick Beginners All-purpose Symbolic Instruction Code), care poate fi descărcat gratuit din Internet.
 
O variantă de BASIC foarte populară este și Visual Basic, creată de către compania Microsoft. Aceasta se adresează mai mult avansaților. Visual Basic permite crearea de aplicații relativ complexe prin manipularea componentelor vizuale (grafice) ale programului.

Comenzi cheie 
 De manipulare a datelor
 LET: se dă o valoare unei variabile
 Ex.:LET a=5 sau LET a$="text123"
 DATA: se dă o listă de valori care sunt citite în ordine și atribuite prin comanda READ 

 Program flow control
 IF ... THEN ... ELSE:pentru a se face comparații sau pentru a se lua decizii 
 FOR ... TO ... {STEP} ... NEXT: repetarea unei secțiuni a codului de un număr de ori 
 WHILE ... WEND și REPEAT ... UNTIL: repetarea unei secțiuni a codului de un număr de ori atâta timp cât condiția specifică este adevărată
 DO ... LOOP {WHILE} sau {UNTIL} 
 GOTO: pentru a sări la o altă porțiune a codului (înainte sau înapoi).
 GOSUB: pentru a sări la o subrutină
 ON ... GOTO/GOSUB: pentru a sări execuția programului numai pe baza unei condiții specifice 

 Input și output
 PRINT: prezintă un mesaj pe ecran sau alte dispozitive de ieșire 
 INPUT: la rularea programului deschide un cursor în care utilizatorul introduce o valoare pentru o variabilă sau un mesaj
 TAB sau AT: stabilește poziția unde va fi afișat caracterul (pe ecran sau la imprimantă)
 Ex.: PRINT AT 10,5 

 Comentarii
 REM: nu are niciun efect asupra programului, doar se face un comentariu în interiorul limbajului.

Vezi și 
 BASIC Computer Games

Legături externe 
 QBASIC
 Microsoft

Limbaje de programare
Limbaje procedurale
Lemă

Lemă, cuvânt de origine greacă, semnifică astăzi, mai ales, un adevăr ce este în legătură cu o teoremă sau cu un corolar și care este, de regulă, un adevăr matematic sau științific de mai mică importanță sau de circulație relativ restrânsă.

Se pot distinge câteva sensuri ale cuvântului lemă, după cum urmează:

 În sensul originar al cuvântului (lemma - singular, lemmata - plural, în greaca veche), lemma semnifica un lucru primit, luat sau obținut.

 În sensul cel mai folosit astăzi, lema este o propoziție matematică preliminară sau auxiliară, care este demonstrată, acceptată și/sau utilizată pentru uzul imediat în combinații cu alte propoziții matematice, (a se vedea matematică, teoremă, corolar, propoziție, propoziție matematică, lemă în matematică, etc.).

 La grecii antici, în stadiile timpurii ale evoluției logicii (a se vedea logică), o lemă era premisa unui silogism.

 În cazul stoicilor și a stoicismului (a se vedea stoici, stoicism, Școala stoicilor) lema era o premisă majoră.

 Lema poate fi, în sfârșit, într-un sens foarte general folosit astăzi, o afirmație științifică de circulație mai redusă (Lemă în știință), ce este repetabilă, verificabilă și reproductibilă, în condiții relativ similare cu cele inițiale la care lema s-a putut aplica.

Filozofie
Logică
Terminologie științifică
Propoziții matematice
Terminologie matematică
Ceaușescu (dezambiguizare)

Ceaușescu este un nume de familie românesc care se poate referi la:

 Familia Ceaușescu:
 Marin Ceaușescu (19161989), economist și diplomat, fratele mai mare al lui Nicolae Ceaușescu
 Nicolae Ceaușescu (19181989), politician comunist român, președinte al Republicii Socialiste România
 Elena Ceaușescu (1919/19161989), soția lui Nicolae Ceaușescu
 Nicolae Andruță Ceaușescu (19242000), general român de Securitate, comandantul Școlii de ofițeri de la Băneasa
 Ilie Ceaușescu (19262002), general al Armatei Române
 Valentin Ceaușescu, fizician român, fiul cel mare al lui Nicolae Ceaușescu și al Elenei Ceaușescu
 Zoia Ceaușescu (19492006), fiica mijlocie a lui Nicolae Ceaușescu
 Nicu Ceaușescu (19511996), politician român, al treilea fiu al lui Nicolae Ceaușescu
 Dan Nicolae Gheorghe Ceaușescu (19402006), filolog român, clasicist, profesor universitar doctor

Altele 

 Procesul și execuția soților Ceaușescu
 Căderea lui Ceaușescu

 Listă de nume românești - litera C

Vezi și 
 Ceauș, din limba turcă: çavuș, era o funcție publică de rang inferior, uzată în Țara Românească și Moldova
 Ceaușu (dezambiguizare)
 Ceaușilă (nume de familie)
 Ceaușești (dezambiguizare)

Nume de familie românești
Gara Connolly

Gara Connolly (Stáisiún Uí Chongaile în irlandeză, Connolly Station în engleză) este una dintre cele două gări principale din Dublin, Irlanda și un centru important în rețeaua feroviară irlandeză. Este situat pe malul nordic (Northside) al râului Liffey și stație deservește rutele spre nordul, nordvestul și sudul Irlandei. Linia de tren suburbană, Dublin Area Rapid Transit (DART), trece prin stație. Connolly conține și sediul parțial a companiei naționale de căi ferate irlandeze, Iarnród Éireann.

Istorie 

Gara a fost deschisă pe data de 29 noiembrie 1844 de Compania Feroviară Dublin și Drogheda, sub numele Gara Străzii Amiens (Amiens Street Station). Prima gară a avut doar o linie, spre Drogheda și doar în 1853 au început serviciile până la Belfast. În 1891, Calea Ferată Dublin a conectat stația cu Gara Westland Row (acum numită Gara Pearse), pe malul de sud al orașului. Aceasta a permis servicilor de tren să meargă de la Strada Amiens, prin Westland Row până la Rosslare și sud-estul Irlandei. Serviciile până la Sligo au fost transferate la acestă gară în 1937, când a fost închisă Gara Broadstone. Serviciile până la Galway și Mayo au pornit de la Connolly după 1937, trecând prin Mullingar și Athlone. Acest serviciu a fost închis în anii 1970, când a fost înlocuit cu trenuri pe linia de Cork, linie de calitate mai bună, care plecau de la Gara Heuston. Trenuri de călători între Mullingar și Athlone au fost suspendate complet în 1987.

Numele gării a fost schimbat la Connolly în 1966, după patriotul irlandez James Connolly. În anii 1990, gara a fost complet renovată și parțial reconstruită. Un hol nou a fost construit, acoperișul peste șinele 1-4 a fost reconstruit și un complex nou de magazine și cofetării a fost instalat. Fosta intrare secundară pentru trenurile Dublin Area Rapid Transit (locale) a fost închisă și o intrare nouă lângă Centrul Internațional de Servicii Financiare a fost deschisă. Din 2004, Connolly este servită de linia roșie a rețelei de tramvai Luas. Înainte de asta, fosta stație de autobuz a fost demolată, înlocuită cu o stație de tramvai de două platforme.

Servicii 

Connolly are șapte platforme, sau șine, în total, patru care se termină la stație și trei care trec mai departe. De la această gară pleacă trei servicii Intercity, furnizate de Iarnród Éireann:

 Serviciul Enterprise (până la Belfast, trecând prin Drogheda, Dundalk, Newry și Portadown)
 Serviciul Dublin-Sligo (trecând prin Maynooth, Mullingar și Longford)
 Serviciul Dublin-Rosslare Europort (trecând prin Dublin Pearse și Wexford)

Trenuri locale merg până la Drogheda, Maynooth și Arklow. În plus, serviciul suburban DART folosește platformele 5, 6 și 7.

Conecții 

Pe când Connolly leagă orașul Dublin cu coasta de est a Irlandei și comitatul Sligo, Gara Heuston servește sudul și vestul insulei. Connolly este conectată cu Heuston prin sistemul de tramvai Luas, pe linia roșie. Există și legături feroviare între cele două gări prin Parcul Phoenix, deși serviciile de călătorii foarte rar folosesc porțiunea asta de șină. Această relație este mai mult folosită pentru transfer de vagoane și locomotive între cele două gări.

Dublin
Bucegi (dezambiguizare)

Bucegi se poate referi la:

 Bucegi, munți în lanțul Carpatic, România
 Bucegi (marcă de bere), marcă de bere produsă în România
 Bucegi (camion), un model de autocamion produs la uzina de camioane Brașov
 Bucegi (marcă de țigări), o marcă produsă în anii comunismului de către Fabrica de Țigarete București
 Bucegi (marcă alimentara de pateu)

Toponime românești
Galway

Galway  este un oraș în provincia Connacht, Irlanda. Galway se află pe  între  și  și este înconjurat în întregime de comitatul Galway, a cărei reședință este, deși el însuși este administrat separat. Este al patrulea cel mai mare oraș al țării și al șaselea cel mai mare oraș de pe insula Irlanda.

Galway este capitala europeană a culturii în 2020, alături de Rijeka, Croația.

Note 

Orașe din Irlanda
Connacht
Eugene, Oregon

Eugene este un oraș, municipalitate și sediul comitatului Lane din statul Oregon din Statele Unite ale Americii. În Eugene se află sediul unei importante universități americane de stat, University of Oregon.

Istoric

Geografie

Localități înconjurătoare

Drumuri importante

Demografie

Referințe

Legături externe 

!
!
Orașe din Oregon
Orașe universitare din Statele Unite ale Americii
Sedii de comitate din Oregon
Sediile comitatelor din Statele Unite ale Americii
Exil

Exilul este o formă de pedepsire prin care o persoană (sau un grup de persoane) este forțată să-si părăsească căminul, sau o măsură prin care i se interzice întoarcerea acasă sub amenințarea închisorii sau a pedepsei cu moartea. 

În dreptul roman exsilium denota atât exilul voluntar, cât și exilarea ca alternativă la pedeapsa cu moartea.

Se face deosebirea dintre exilul intern, (schimbarea forțată a domiciliului în interiorul propriei țări) și exilul extern sau deportarea în afara țării de reședință.

Exilul persoanelor 

Exilul a fost folosit ca o formă de pedepsire, în mod special pentru oponenții politici ai celor aflați la putere. Folosirea exilului pentru scopuri politice poate fi uneori folositoare pentru guverne, pentru că împiedică exilații să mai organizeze lupta împotriva puterii, sau nu îi transformă în martiri în cazul în care ar cădea în luptă sau ar fi executați.

Exilul a reprezentat o pedeapsă severă pentru oameni precum Ovidiu sau Du Fu, exilați în regiuni ciudate sau subdezvoltate, rupți de sursele de venit, de familie și de prieteni. Dante descrie suferințele exilului în Divina Comedie:

«. . . Tu lascerai ogne cosa diletta
più caramente; e questo è quello strale
che l'arco de lo essilio pria saetta.
Tu proverai sì come sa di sale
lo pane altrui, e come è duro calle
lo scendere e 'l salir per l'altrui scale . . .»

". . . Vei lăsa în urmă tot ceea iubești 
mai mult; aceasta e acea săgeată
pe care arcul exilului o trage mai întâi.
Tu vei afla cât de sărat este gustul
pâinii unui străin și cât de greu este 
să urci și să cobori scara altora. . ."

Paradiso XVII: 55-60

Vezi și
Expulzare
Persona non grata
Deportare
Ostracism
Refugiat
Drept de azil
Galut

Pedepse
Stema Belgiei

Stema Belgiei conține doi lei rampanti (numiți Leii Belgieni, sau Leo Belgicus), care sunt simbolul național al țării. În centrul stemei se află un scut pe care este desenat simbolul tradițional al leului. Pe fundalul stemei este o mantie (simbolul monarhiei) în josul căreia se află un banner pe care este scris motto – ul național: L'union fait la force (în franceză) sau Eendracht maakt macht (în neerlandeză), care înseamnă Puterea stă în unitate. Fiecare leu ține câte un steag al Belgiei, iar din spatele mantiei se înalță steagurile provinciilor Belgiei. În partea de sus a mantiei este reprezentată coroana regală. 

 

 

Belgia
Belgiei, Stema
Pahomie cel Mare

Pahomie cel Mare () a fost un călugăr creștin egiptean.

Viața
Pahomie s-a născut în ținutul Teba, Egipt, din părinți necreștini. A urmat școala și a cunoscut filosofia veche egipteană. La vârsta de 18 ani a fost luat cu sila în armata romană. 

Ajuns în cetatea creștină Oxirinhos, din Tebaida de Sus, a cunoscut învățătura Sfintelor Evanghelii și adevărurile de credință, și a primit botezul.

Auzind de un pustnic cu numele Palamon și de sfințenia vieții lui, s-a dus la el, în pustiu, ca ucenic al acestuia și astfel, a ajuns călugăr. Lucrul lui era să toarcă lâna și să o țeasă, iar, din câștig, dădea săracilor.

Mergând odată, ei împreună, la locul numit Tabenesei, unde Pahomie se ducea câteodată singur, să se roage și unde auzise un glas de sus grăindu-i: "Aici să petreci și să faci o mănăstire, unde vor veni mulți să se mântuiască", bătrânul a avut o descoperire și a zis către ucenicul său Pahomie: "Să zidim aici o chilie și tu să petreci aici, dar să nu ne despărțim, ci, să ne cercetăm unul pe altul". Nu după multă vreme, însă, Sfântul Palamon s-a mutat din viață, pe brațele iubitului său fiu sufletesc, ucenicul său. 

Cel dintâi ucenic al Sfântului Pahomie, când acesta a rămas singur, a fost însuși fratele său mai mare, Ioan. Dar abia după moartea acestui frate, au început ucenicii să se adune în jurul Sfântului. Chilioara Sfântului din Teba s-a dovedit ca sămânța bună, care a rodit îmbelșugat, ajungând o mare mănăstire, cu bună faimă în toata lumea, fiind maica tuturor mănăstirilor înființate de Sfântul Pahomie. Iar numărul monahilor, din cele șapte mănăstiri întemeiate de el, se urca la 7000, din care o mie patru sute numai la Teba și numărul lor sporea neîncetat. Aici a venit cu vremea și Sfântul Teodor Sfințitul, care a luat stăreția tuturor mănăstirilor, după Pahomie, dar care, mai întâi, s-a făcut ucenic, urmând îndeaproape viața și faptele cele bune ale dascălui său, fericitul Pahomie, strălucind în facerea de minuni, ca și dânsul. În aceste mănăstiri Sfântul Pahomie a statornicit rânduielile de muncă și de rugăciune, de tăcere, de înfrânare și de fapte bune, rânduieli pe care el însuși le păzea cel dintâi, alcătuind, astfel, cea dintâi Pravilă de mănăstire, cu viață de obște, din creștinătate. 

Și săvârșindu-se în Hristos, a fost îngropat în mănăstirea sa, întru al 55-lea an al vieții sale.

Note

Legături externe
 Părintele a peste 3.000 de monahi , 15 mai 2012, Alexandru Briciu, Ziarul Lumina
 Regulile monahale ale Sfantului Pahomie cel Mare, 14 mai 2013, CrestinOrtodox.ro

Nașteri în 292
Decese în 347
Sfinți în Biserica Catolică
Sfinți în Biserica Ortodoxă
Teologi creștini din secolul al IV-lea
Dublin Area Rapid Transit

Dublin Area Rapid Transit (Transport Rapid în Zona Dublinului), sau DART, este un sistem de căi ferate suburbane electrice în Dublin, Irlanda, mergând în principal pe coasta de est a Irlandei în zona Dublin și comitatele adiacente. Rețeaua are doar o linie, relativ lungă, care se bifurcă în două linii în nord. Sistemul DART este administrat de Iarnród Éireann (Căile Ferate Irlandeze). La lansarea sa în 1984, a fost furnizat de Coras Iompair Éireann, a cărei Iarnród Éireann este acum o filială. Parte din linia DART, în centrul orașului Dublin, a fost printre primile căi ferate în Irlanda, deschizându-se în 1834.

Dezvoltare

Serviciul original de DART, lansat în 1984, mergea de la Howth, un sat pescar în nordul orașului Dublin, prin centrul orașului Dublin, incluzând Gara Connolly, prin suburbia portuară de Dún Laoghaire și până la capătul de linie la Bray. Aceasta a rămas ruta fixă pentru 15 ani, când electrificarea a fost extinsă până la Greystones în sud, o stație de la Bray. În același timp, linia a fost bifurcată la Howth Junction, secția originală continuând până la Howth și o secție nouă mergând până la Malahide (vezi hartă).
Dublin
Seanad Éireann

Seanad Éireann (Senatul Irlandez în irlandeză, pronunțat aproximativ șanăd e-răn), sau Seanad pe scurt, este una dintre camerele parlamentului Irlandez, Oireachtas, cealaltă fiind Dáil Éireann. Senatul nu este ales direct de populație, fiind compus din 60 de membri nominalizați în diferite metode. Puterile Senatului sunt mult mai slabe decât cele a Dáil-ului (Camera Deputaților). Legile care nu sunt agreata de Senat nu pot fi blocate, doar amânate. Seanad Éireann este bazat în Casa Leinster în Dublin, capitala Irlandei.

Compoziție 

Seanad-ul este compus din 60 de membri:

 11 nominalizați de Taoiseach (Prim Ministrul Irlandei)
 6 nominalizați de universitățile irlandeze
 3 nominalizați de Universitatea Națională a Irlandei
 3 nominalizați de Universitatea din Dublin
 43 aleși de cinci grupuri speciale de nominalizați, compuse din membri ai parlamentului, senatori și consilieri locali

Consituția Irlandei spune că alegerile generale pentru Senat nu pot avea loc mai târziu de 90 de zile după dizolvarea Dáil-ului. Alegerile se țin sub sistemul de reprezentare proporțională. Orice membru care este eligibil pentru a fi ales la Dáil poate să candideze și pentru Senat, deși un parlamentar nu poate să fie și membru a Dáil-ului și membru a Seanad-ului.

Membrii celui de-al XXII-lea Seanad (2002-prezent)

Senatori celebri 
 Douglas Hyde 
 William Butler Yeats 
 Lord Glenavy 
 Seamus Mallon 
 Mary Robinson 
 David Norris 
 Garret FitzGerald 
 Noel Browne
 Dr. James Ryan
 Eoin Ryan, Snr.
 Eoin Ryan, Jnr.

Camere parlamentare superioare naționale
! 01